Lionel Messi
Lionel Andrés Messi alizaliwa tarehe 24 Juni 1987 huko Rosario, ni wa tatu kati ya watoto wanne wa bwana Jorge Messi, meneja wa kiwanda cha chuma, na mkewe wake Celia Cuccittini, ambaye alifanya kazi katika viwanda vya sumaku. Kwa upande wa baba yake, yeye ni wa asili ya Italia na Hispania, mjukuu wa wahamiaji kutoka Marche na Catalonia, na kwa upande wa mama yake, ana asili ya Italia. Kukulia katika familia yenye mapenzi makubwa sana na soka, "Leo" alijenga mapenzi ya mchezo huo ntangu umri mdogo, alicheza mara kwa mara na kaka zake wakubwa, Rodrigo na Matías, na binamu zake, Maximiliano na Emanuel Biancucchi, ambao kwa sasa wanacheza mpira wa kulipwa.